Ann-Margret

Ann-Margret Olsson (* 28. apríl 1941, Krokom, Švédsko) je švédsko-americká herečka, speváčka a tanečnica, známa pod umeleckým menom Ann-Margret. Dvakrát bola nominovaná na Oscara – za hlavnú úlohu v muzikáli Tommy (1975) a za vedľajšiu úlohu v komediálnej dráme Sexuálne vzťahy (1971). Je päťnásobnou držiteľkou ocenenia Zlatý glóbus.

 Detstvo a mladosť 

Narodila sa v Štokholme ako dcéra Anny a Carla Olssonovcov. Rané detstvo prežila v mestečku Valsjöbyn v provincii Jämtland. Ešte v roku 1941 jej otec odišiel do USA s úmyslom neskôr tam presťahovať celú rodinu, no druhá svetová vojna jeho plány prerušila. 

Ann-Margret pricestovala spolu s matkou do New Yorku 29. novembra 1946. Mala vtedy iba päť rokov a ešte neovládala angličtinu. Krátko po príchode sa rodina usadila v Fox Lake, no už o dva roky neskôr, v roku 1948, sa presťahovali do Wilmette pri Chicagu. O rok nato, v roku 1949, sa Ann-Margret stala naturalizovanou občiankou USA. 

 Kariéra 

Koncom 50. rokov sa presťahovala do Los Angeles, kde jej talent objavil George Burns. V roku 1961 podpísala sedemročnú zmluvu so štúdiom 20th Century Fox a v tom istom roku debutovala vo filme – v komediálnej dráme Pocketful of Miracles, po boku hereckého obsadenia ako Bette Davis, Glenn Ford, Hope Lange, Ellen Corby a Peter Falk. Za túto rolu získala Zlatý glóbus v kategórii Najlepší ženský objav roka. Po boku hercov ako Jesse Pearson, Janet Leigh a Dick Van Dyke si zahrala v muzikáli Bye Bye Birdie z roku 1963. Za túto rolu získala opäť nomináciu na Zlatý glóbus.

V roku 1964 si zahrala vo viacerých úspešných filmoch, ako príklad muzikál The Pleasure Seekers, The Love Cage, Kitten with a Whip a muzikál Viva Las Vegas, v ktorom jej filmovým partnerom bol Elvis Presley. Spolu s ním naspievala tri duety, no do filmu sa nakoniec dostala iba pieseň „The Lady Loves Me“. Žiadna z piesní však nebola oficiálne vydaná. 

V nasledujúcich rokoch hrala okrem iného po boku Stevea McQueena vo filme Cincinnati Kid z roku 1965 a Binga Crosbyho vo westerne Ringo Kid  z roku 1966.vľavo|náhľad|269x269bod|Ann-Margret v roku 1997.V roku 1971 hrala po boku herca Jacka Nicholsona vedľajšiu ženskú úlohu vo filme Sexuálne vzťahy. Účinkovanie vo filme jej prinieslo prvú nomináciu na prestížne ocenenie Academy Awards; druhú nomináciu získala za hlavnú úlohu v muzikáli Tommy z roku 1975. V roku 1973 získala svoju hviezdu na Hollywood Walk of Fame, v Los Angeles. Na konci 70. rokov si zahrala vo filmoch Joseph Andrews po boku Petera Firtha, Mágia po boku Anthonyho Hopkinsa a Kaktusový Jack po boku Arnolda Schwarzeneggera.
V 90. rokoch jej veľkú popularitu priniesli komédie Daj si pohov, kamoš! (1993) a Daj si pohov, kamoš! 2 (1995), kde účinkovala spolu s Walterom Matthauom a Jackom Lemmonom. V roku 1994 vydala svoju autobiografiu. V roku 1999 si zahrala v športovej dráme Víťazi a porazení.

V roku 2001 si zahrala v životopisnom filme Blondínka, kde stvárnila matku Marilyn Monroe, ktorú vo filme hrá Poppy Montgomery. V roku 2006 si zahrala vedľajšiu úlohu v komédii Rozchod! a v rovnakom roku si tiež zahrala po boku hercov ako Tim Allen, Martin Short, Elizabeth Mitchell a Abigail Breslin vo vianočnej komédii Santa Clause 3.

V roku 2010 obdržala ocenenie Emmy Awards, za svoj herecký výkon v televíznom seriáli Zákon a poriadok: Špeciálna jednotka, v ktorom hosťovala. V roku 2014 hosťovala v televíznom seriáli Ray Donovan. V roku 2017 si mala zahrať postavu Idy Silver v televíznom seriáli Mr. Mercedes, no nahradila ju herečka Holland Taylor. V roku 2021 si zahrala vo filme Včelie kráľovné. 

 Súkromný život 

Na začiatku 60. rokov mala Ann-Margret romantické vzťahy s Eddiem Fisherom a Elvisom Presleym. O rok neskôr, počas nakrúcania filmu Once a Thief sa zoznámila s hercom Rogerom Smithom. O dva roky neskôr sa za neho vydala a ich manželstvo trvalo až do Smithovej smrti v roku 2017. Ann-Margret nemá vlastné deti, ale bola nevlastnou matkou troch Smithových detí z jeho predchádzajúceho manželstva.

 Iné projekty 

 Externé odkazy 



 Zdroj 

Kategória:Švédske filmové herečky
Kategória:Švédske televízne herečky
Kategória:Švédske divadelné herečky
Kategória:Filmové herečky USA
Kategória:Divadelné herečky USA
Kategória:Televízne herečky USA
Kategória:Speváčky USA
Kategória:Švédske speváčky
Kategória:Naturalizované osobnosti USA
Kategória:Osobnosti zo Štokholmu
Kategória:Tanečnice USA
Kategória:Držitelia ceny Zlatý glóbus
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon (komédia/muzikál)
Kategória:Hollywoodsky chodník slávy